།གངས་ཅན་མཁས་དབང་རིམ་བྱོན་གྱི་རྣམ་ཐར་
མདོར་བསྡུས་ལས་དྲངས་པའི་རྗེ་བཙུན་
གོང་མ་རྣམ་ལྔའི་རྣམ་ཐར་
བཞུགས།
མི་ཉག་མགོན་པོས་མཛད།
༄༅༄༅། །ས་ཆེན་ཀུན་དགའ་སྙིང་པོ་ནི་གཙང་སྟོད་གྲོམ་པའི་ཡུལ་གྱི་སྟོད་དུ།
འཁོན་དཀོན་མཆོག་རྒྱལ་པོའི་བཙུན་མོ་ཆུང་བ་མ་གཅིག་ཞང་མོའི་སྲས་སུ་རབ་བྱུང་
གཉིས་པའི་ཆུ་ཕོ་སྤྲེལ་(སྤྱི་ལོ་༡༠༩༢)ལོ་ལ་སྐུ་འཁྲུངས། མི་རིང་བར་སྐུ་སྐྱེད་ཤིན་ཏུ་
མགྱོགས་ཤིང་ཀུན་གྱིས་མཐོང་ན་དགའ་བས་མཚན་ལ་ཀུན་དགའ་སྙིང་པོར་གསོལ།
ནར་སོན་པ་ན་ཡབ་ཀྱི་མདུན་ཡི་གེ་སྦྱོར་ཀློག་དང༌། སྨན་རྩིས་སྒྲ་དང་སྙན་ངག་
སོགས་ལ་སློབ་གཉེར་གནང༌། དགུང་ལོ་བཅུ་གཅིག་ཏུ་ཕེབས་པ་ན་ཡབ་གཤེགས།
ཡུམ་གྱི་ཞལ་ནས་ཉིད་ཀྱི་ཡབ་ཀྱང་ལོ་ཙཱ་བ་དང་འབྲེལ་བ་ཆེ། ཁྱེད་རང་ཡང་ལོ་ཙཱ་
བ་གཅིག་བསྟེན་ནས་ཆོས་སློབ་དགོས། ད་ལྟ་ཁྱོད་ལོ་ཆུང་བས་འོ་ཅག་གི་དགོན་
པ་མི་ཟིན། གདན་ས་འདི་བ་རི་ལོ་ཙཱ་བ་ལ་གཏད་ན་དྲག་གསུངས། དེ་ནས་
ཡུམ་གྱི་བཀའ་བཞིན་བ་རི་ལོ་ཙཱ་བ་སྤྱན་དྲངས་ཏེ་འཕྲང་དང་བྲག་དམར་གཉིས་ཀྱི་
སྡེ་པ་བསྡུས་ནས། ། ཆོས་འཆད་པ་དང་། དགོན་པའི་འགྲམ་འདིང་བ། བ་རི་
བ་གདན་སར་བཀོད་པ་རྣམས་ཉིན་གཅིག་ལ་གྲུབ་པར་མཛད། བ་རི་ལོ་ཙཱ་བས་
450-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
!*
ཁྱོད་ཕ་ཇོ་སྲས་ཀྱི་བུ་ལ་སློབ་གཉེར་བྱེད་དགོས་པ་ཡིན། སློབ་གཉེར་བྱེད་པ་ལ་
ཤེར་རབ་དགོས། ཤེས་རབ་ཅན་གྱི་ལྷ་འཇམ་དབྱངས་ལ་བསྟེན་དགོས་གསུངས་
ཏེ། ཨ་ར་པ་ཙའི་སྒྲུབ་ཐབས་གནང༌། ཟླ་བ་དྲུག་ལ་བསྙེན་མཚམས་བཞུགས་
པས་འདོད་དོན་གེགས་མེད་ཏུ་གྲུབ། དགུང་ལོ་བཅུ་གཉིས་པར་པུ་རོང་ངུར་སྨིག་
ཏུ་བྱོན། བཞུགས་གནས་བྲག་ཕུག་ལ་མཛད་དེ། དགེ་བཤེས་བྲང་ཏེའི་སྐུ་མདུན་
ནས་ཆོས་མངོན་པ་གསན། དེའི་ཚེ་ཁང་མཚེས་སུ་ཡར་འབྲོག་པའི་གྲྭ་པ་གཅིག་ལ་
འབྲུམ་ནག་ན་བ་ལ། ཐུགས་ཀྱིས་མ་བཟོད་ནས་ནད་གཡོག་མཛད་པས། འབྲུམ་
ནད་འགོས་ཏེ་སྙུན་གཞི་ཆེན་པོ་བྱུང༌། དེར་མ་ཡུམ་གྱིས་གསེར་ལ་སོགས་པ་ཁྱེར་
ནས་སྐུ་མདུན་དུ་ཕེབས་བྱུང་བ་ལ། སྐུ་ན་གཞོན་པ་དང་། ཐག་རིང་དུ་སྙུན་གཞི་
ཐེབས་སྟབས་བཤུམས་པས། ཡུམ་གྱིས་ཕ་ཇོ་སྲས་ཀྱི་བུ་ལ་སྙིང་རུས་དགོས། ཁྱེད་
དགེ་འདུན་རྒྱ་མཚོ་ལྟ་བུའི་དབུས་སུ་ཆོས་ལ་སློབ་གཉེར་གནང་ནས་ཤི་ན་ལེགས་པ་
ལས་སེམས་ཕངས་པ་ཅི་ཡོད་ཅེས་གསུངས། དེས་བསྐུལ་མ་ཆེན་པོ་བྱུང་སྟེ་ས་སྡེ་
ལྔ་དང༌། སྡོམ་རྣམ་གཉིས་སོགས་ཆོས་བཀའ་རྒྱ་ཆེར་གསན་པ་ལ་ཐུགས་རུས་བླ་ན་
མེད་པར་མཛད། ས་སྐྱར་ཕེབས་ནས་བླ་མ་བ་རི་ལོ་ཙཱ་བའི་མདུན་ཕར་ཕྱིན་ཐེག་
པའི་སྐོར་སོགས་མདོ་སྔགས་ཀྱི་ཆོས་བཀའ་དུ་མ་གསན། བ་རི་ལོ་ཙཱ་བས་གདན་
ས་ལོ་བརྒྱད་བཟུང་ཞིང་། ་བར་རྒྱ་གར་དང་བལ་བོད་ཀྱི་རྟེན་ཁྱད་འཕགས་དུ་
མ་བསགས་ཏེ་ས་སྐྱར་རྣམ་རྒྱལ་མཆོད་རྟེན་བཞེངས། དེ་ནས་ས་ཆེན་ལ་གདན་
ས་གཏད་དེ་ཡུན་མི་རིང་བར་བར་ཕུག་ཏུ་སྐུ་གཤེགས་སོ། །དེ་ནས་ཁོང་མེ་ལྷང་
ཚེར་དང་གནམ་ཁའུ་པ་སོགས་མཁས་གྲུབ་དུ་མའི་མདུན་ནས་མདོ་སྔགས་ཀྱི་ཟབ་
ཆོས་མཐའ་ཡས་པ་གསན། སྐབས་དེར་ས་སྐྱ་པའི་གྲོས་ལ་དབང་བ་རྣམས་ཚོགས་
ཏེ། ཁོང་ལ་ཕ་ཆོས་སློབ་དགོས་པའི་གྲོས་བཏོན་ནས་པུ་ཧྲང་པའི་སློབ་མ་འཁོན་
451 -

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
སྒྱི་ཆུ་བ་དགྲ་ལྷ་འབར་མཁས་ཤིང་། ཁོང་དང་རུས་ཀྱང་གཅིག་པས་དེའི་མདུན་
ལ་ཕེབས་རྒྱུར་ཚང་མས་གྲོས་ཐག་བཅད་པ་ལྟར་ཕེབས། དེར་ཀྱེ་རྡོ་རྗེ་སོགས་
བཀའ་ལུང་དུ་མ་གསན། ཁོན་སྒྱི་ཆུ་བ་ལ་སློབ་མ་མཁས་གྲས་བརྒྱད་ཅུ་ཡོད་
པའི་ནང་ནས་རྗེ་འདི་ཡོན་ཏན་ཕུལ་དུ་བྱུང་ཞིང་ཞི་དུལ་བག་ཡོད་ལྡན་པ། སྙིང་
རུས་ལྷག་པར་ཆེ་བ་སོགས་ཀྱིས་ཐུགས་གཙིགས་ཆེན་པོ་མཛད། མར་པའི་སློབ་
མ་མེས་སྟོན་ཚོན་པོ་དང་བླ་མ་སེ་ཡི་ཞབས་ལ་གཏུགས། རྒྱུད་བཞིའི་བཤད་པ་
དང༌། ལམ་འབྲས་སྐོར་སོགས་གསན། གདན་སར་བཞུགས་པ་ནས་སྤྱིར་སངས་
རྒྱས་ཀྱི་བསྟན་པ་དང་ཁྱད་པར་ས་སྐྱ་པའི་བསྟན་པ་སྤེལ་བའི་ཕྱིར་དུ་མདོ་རྒྱུད་ཀྱི་
འཆད་ཉན་རྒྱུན་མི་ཆད་པར་མཛད། གཞན་ཡང་གྲུབ་མཐའ་གཞན་དང་། ས་
ཆ་གཞན་དུ་བཞུགས་པའི་མཁས་གྲུབ་མང་པོ་ས་སྐྱར་གདན་དྲངས་ཏེ། འཆད་
ཉན་གྱིས་རིག་པའི་གནས་ལྔའི་གཞི་རྩ་ཚུགས་པར་མཛད། སྐབས་ཤིག་ཏུ་བླ་མ་སྒྱི་
ཆུ་བ་གདན་འདྲེན་དགོས་དགོངས་ཀྱང༌། སྒྱི་ཆུ་བ་སྐུ་གཤེགས་ནས་གདན་དྲངས་
མ་ཐུབ། བླ་མ་དེའི་ཞལ་ཆེམས་སུ་ཁྱེད་རབ་ཏུ་བྱུང་ལ་འཁོན་ཚོའི་སྡེ་འདི་སྐྱོངས་
ཞེས་གསུངས་པ་ལ། བླ་མ་གནམ་ཁའུ་པས་རབ་ཏུ་བྱུང་མ་བཅུག་ཀྱང་འཁོན་ཚོའི་
དཔོན་གྱི་ཁུར་བཞེས་གནང་། ཕྱིས་བླ་མ་མལ་གྱི་མདུན་བྱོན་ནས་གསེར་སྲང་བཅུ་
བདུན་ཕུལ་བས། བླ་མས་མགོན་པོའི་སྒྲུབ་ཐབས་རྗེས་གནང་མན་ངག་བཅས་པ་
གནང་བར་མ་ཟད། མགོན་པོའི་སྒྲུབ་རྟེན་དར་ནག་དང་ལྕགས་ཀྱི་རྡོ་རྗེ་རྩེ་དགུ་པ་
གཅིག །མགོན་པོའི་འཆམས་སྐུ་བསེ་འབག་ནག་པོ་འཕུར་ཤེས་སོགས་གནང་། དེ་
དག་བསྣམས་ནས་ས་སྐྱར་ཚུར་ཕེབས། ལྷོ་སྟོད་ཀྱི་བླ་མ་པུ་ཧྲང་ལོ་ཆུང་ལ་བདེ་
མཆོག་གི་སྐོར་སོགས་ཆོས་མང་དུ་གསན། ལོ་ཙཱ་བ་དེས་བྲམ་ཟེ་མཆོག་སྲེད་ཀྱི་
པུར་སོལ་ལ་རང་བྱོན་དུ་འཁྲུངས་པའི་ཤིང་མགོན་ཡིད་བཞིན་ནོར་བུའང་རྗེ་འདི་
-452-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
ལ་གནང་། རྟེན་འདི་དག་ཕྱིས་སུ་དཔལ་ས་སྐྱ་དགོན་གྱི་ནང་རྟེན་གལ་ཆེ་ཤོས་སུ་
གྱུར། དེ་ནས་བླ་མ་སེའི་སློབ་མ་ཞང་སྟོན་གྱི་སྐུ་མདུན་དུ་ཕེབས། ཁྲབ་གཅིག་
ཕྱག་རྟེན་དུ་ཕུལ་ནས་གསུང་ངག་རིན་པོ་ཆེ་ལམ་འབྲས་བུ་དང་བཅས་དབྱར་དགུན་
བཞི་ལྷག་ཙམ་དུ་ཞུས། གདམས་ངག་མ་ལུས་པ་ཐུགས་ཀྱི་བུམ་པར་བྱོན། དེ་ནས་
གདམས་ངག་རྫོགས་ཏེ་སྒྲུབ་པ་ལུང་སྦྱིན་པའི་དུས་སུ་ལོ་བཅོ་བརྒྱད་བར་གཞན་དུ་
བསྒྲགས་མི་ཆོག་པའི་བཀའ་རྒྱས་བསྡམས། ལོ་བཅོ་བརྒྱད་སོང་བ་དང་། བླ་མ་
ཨ་སེང་གི་ལམ་འབྲས་ཁུངས་ཆོད་ནས་རྗེ་ས་ཆེན་ལ་གསུང་ངག་རིན་པོ་ཆེ་གསུང་
བར་གསོལ་བ་བཏབ། རྟེན་འབྲེལ་ལེགས་པར་འགྲིགས་སྟབས། ཚེ་གཅིག་ལ་
འཚང་རྒྱ་བའི་གདམས་པ་མཆོག་གསུང་ངག་རིན་པོ་ཆེ་ལམ་འབྲས་བུ་དང་བཅས་
པའི་ཆོས་ཀྱི་སྒོ་ཐོག་མར་ཕྱེས་ཏེ་ལམ་འབྲས་དོན་བསྡུས་མ་ཞེས་པ་དེ་ཡི་གེའི་ཐོག་
ཏུ་བཀོད་པར་མཛད། དེ་ནས་རིམ་བཞིན་ཇེ་མང་དུ་སྤེལ། རྗེ་འདི་པས་སྔགས་
ཕྱི་ལམ་འབྲས་ལ་འགྲེལ་པ་རྒྱས་བསྡུས་བཅུ་གཅིག་མཛད། གུང་ཐང་དུ་བྱོན་པའི་
ཚེ་སྐུ་ལ་སྙུན་བྱུང་ཡང་སྨན་གསོལ་བས་དྭངས། གཡས་རུ་གྲོང་ཆུང་དགོན་པར་
བྱོན་སྐབས་ནད་རོ་ལངས་ནས་ཟླ་བ་གཉིས་ཙམ་རིང་བསྙུང་བས། ཆོས་ཐམས་ཅད་
བརྗེད། འདྲི་སར་གྲོགས་པོ་ཡང་མེད། རྒྱ་གར་དུ་ཕྱིན་བསམ་ཡང་ཇི་འདྲ་ཡིན་
ཆ་རྒྱུས་མེད་སྟབས། ས་སྐྱར་བྱོན་ནས་བཞུགས་ཞག་རྙིང་པའི་ནང་སྐུ་མཚམས་ཏེ་
དཀོན་མཆོག་ལ་གསོལ་བ་བཏབ་པས། ཚུལ་འགའ་རེ་དྲན་པ་བྱུང༌། དེ་ནས་རྗེ་
དགོན་པ་བ་མནལ་ལམ་དུ་བྱོན་ནས་ཆོས་གསུངས་པས་སྔར་བཞིན་མདོ་སྔགས་ཀྱི་
དོན་མ་ལུས་པ་སླར་ཡང་གསལ་བར་མཁྱེན། སྐབས་ཤིག་ན་སྔགས་ནག་བླ་ཆེན་
སྟག་ཚ་དང༌། བོན་ནག་རེ་བ་འཛུ་གུ་གཉིས་ཀྱིས་ཕྲག་དོག་གི་བསམ་པས་རྗེ་འདི་
པའི་སྐུ་སྲོག་ལ་གནོད་པ་བྱེད་མཁན་ཁམས་འདན་མ་ནས་འོངས་པ་རྡོར་རྒྱལ་ཟེར་
453 -

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
བ་ཞིག་མངགས། དེ་ཁོང་གི་མདུན་དུ་འོངས་ནས། བདག་སྐྱེས་ས་ཁམས་ནས་
ཡིན། སྟོད་ཕྱོགས་སུ་ཕྱིན་ནས་ལོ་དུ་མ་སོང༌། ད་ལམ་ཁྱེད་ཀྱི་སྙན་པ་ཐོས་ནས་
མཇལ་དུ་འོངས་པ་ལགས་སོ། །ཞེས་རྫུན་སྨྲས་ནས། རེ་ཞིག་སྐུ་འཁོར་གྱི་ཚུལ་
དུ་བསྡད་ཁུལ་བྱས་ཏེ་རྗེ་ས་ཆེན་བཀྲོང་རྒྱུའི་ཞེ་ངན་འཆང་། ས་ཆེན་གྱི་སྐུ་ཡོན་
དང་མཛད་སྤྱོད་བཟང་པོ་ལ་བཟློག་ཏུ་མེད་པའི་དད་པ་སྐྱེས་ནས། བསམ་ངན་
གྱི་བྱ་བ་ལ་འགྱོད་བཤགས་ཕུལ། དེ་ནས་ཕྱིར་ལོག་ནས་སྟག་ཚ་དང་། བོན་ནག་
གཉིས་ལ་རྗེ་ས་ཆེན་བཀྲོངས་ཟིན་ཞེས་རྫུན་བཤད་དེ། ཁོ་ཚོའི་ཉེ་གནས་བྱས་ནས་
ཟླ་བ་གཅིག་ཁ་མ་ལོངས་པར་ཉེར་དགུའི་ནུབ་མོར་སྔགས་བོན་གཉིས་ཀ་བསད་དེ།
སླར་ཡང་ས་ཆེན་གྱི་སྐུ་མདུན་དུ་ཕྱིན་ནས་ཞབས་ཞུ་སྒྲུབས། རྗེ་འདི་པས་སྔ་ཕྱི་
བཙུན་མོ་གཉིས་ཁབ་ཏུ་བཞེས་པ་ལས། སྔ་མ་ལ་སྲས་གཅེན་ཀུན་དགའ་འབར་
བྱ་བ་དང་ཕྱི་མ་ལ་སྲས་བསོད་ནམས་རྩེ་མོ་སོགས་སྐུ་མཆེད་གསུམ་འཁྲུངས། སྐུ་
ཚེ་ཧྲིལ་པོར་འཆད་ཉན་སྒོམ་སྒྲུབ་ཀྱི་དུས་འདའ། དགེ་བའི་བཤེས་གཉེན་ཉི་ཤུ་
ཁ་ལྷག་བསྟེན། གངས་རིའི་ཁྲོད་དུ་དཔལ་ལྡན་ས་སྐྱ་པ་ཞེས་སྙན་པའི་བ་དན་
ཕྱོགས་བཅུར་གཡོ་བ་ཡང་། རྗེ་འདི་ཉིད་ཀྱི་བཀའ་དྲིན་ལས་བྱུང་། གཞན་ཡང་
སྐུ་གསུང་ཐུགས་རྟེན་དང་གཙུག་ལག་ཁང་མང་པོ་བཞེངས། དགུང་ལོ་ཉི་ཤུ་པ་
རབ་བྱུང་གཉིས་པའི་ལྕགས་ཡོས་(སྤྱི་ལོ་༡༡༡༡)ལོ་ནས་དྲུག་ཅུ་རྩ་བདུན་པ་རབ་བྱུང་
གསུམ་པའི་ས་སྟག་(སྤྱི་ལོ་༡༡༥༨)ལོའི་བར་གདན་སར་ལོ་ཞེ་བརྒྱད་བཞུགས། གསུང་
ཆོས་ཀྱང་སྡེ་དགེའི་པར་མ་ལྡེབ་རིང་པོད་གཉིས་བཞུགས་ཡོད། ཆོས་དང་རིགས་
ཀྱི་སྲས་སུ་གྱུར་པ་དཔལ་ལྡན་བསོད་ནམས་རྩེ་མོ་དང༌། ཡུལ་གྲུ་གཞན་ནས་བྱོན་
པའི་སིངྒ་ལའི་ཨ་ཙ་ར་སོགས་མཁས་གྲུབ་ཀྱི་སློབ་མ་མང་དུ་སྤེལ། དེ་ལྟར་བཤད་
སྒྲུབ་ལས་གསུམ་གྱིས་བསྟན་པ་རིན་པོ་ཆེ་འཛིན་མའི་ཕྱོགས་ཀུན་ཏུ་སྤེལ་ཏེ། རབ་
454
ས---

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
བྱུང་གསུམ་པའི་ས་ཕོ་སྟག་གི་(སྤྱི་ལོ་༡༡༥༨)ལོ་ཟླ་བ་དགུ་པའི་ཚེས་བཅུ་བཞི་ལ་གཟུགས་
སྐུ་ཞི་དབྱིངས་སུ་མནལ་བའི་ཚུལ་མཛད་དོ། །
ས་སྐྱ་བསོད་ནམས་རྩེ་མོ་ནི་ཡབ་ས་ཆེན་ཀུན་དགའ་སྙིང་པོས་ཡུམ་གཉིས་
ཁབ་ཏུ་བཞེས་པའི་ཆེ་བ་མ་གཅིག་འོད་སྒྲོན་ལ་སྲས་གསུམ་འཁྲུངས་པའི་ཆེ་བ་ཡིན།
ཁོང་ནི་རབ་བྱུང་གཉིས་པའི་ཆུ་བྱི་(སྤྱི་ལོ་༡༡༤༢)ལོ་ཡབ་དགུང་ལོ་ང་གཅིག་པར་ཕེབས་
སྐབས་དཔལ་ལྡན་ས་སྐྱར་སྐུ་འཁྲུངས། དགུང་ལོ་གསུམ་པར་ཕེབས་པར་ཕབ་ལས་
རྡོ་རྗེ་ཐེག་པའི་རྒྱུད་འགྲེལ་སོགས་བཀའ་དབང་ཅི་རིགས་གསན་པ་ནས། དགུང་
ལོ་བཅུ་བདུན་པ་རབ་བྱུང་གསུམ་པའི་ས་ཡོས་(སྤྱི་ལོ་༡༡༥༩)ལོའི་བར་མདོ་སྔགས་རིག་
གནས་དང་བཅས་པ་གསན་སྦྱོང་གནང་བས་མཁས་པའི་གོ་འཕང་བརྙེས། རྒྱུད་
སྡེ་པོད་བཅུ་བཞི་ཐུགས་ཐོག་ནས་གསུངས་སྟབས། ཆུ་བོ་གངྒཱ་ཚུན་ཆད་ལ་རྡོ་རྗེ་
ཐེག་པ་མཐའ་དག་ལ་མཁས་པའི་སྙན་གྲགས་ཀྱིས་ཁྱབ། སླར་ཡང་གདན་སའི་
ཁུར་རང་གི་གཅུང་རྗེ་བཙུན་གྲགས་པ་རྒྱལ་མཚན་དགུང་ལོ་བཅུ་གསུམ་ལ་ཕེབས་
པར་གཏད་ནས། ཁྱོད་ས་སྐྱར་སྡོད་ལ་ཡབ་ཆོས་ཀྱི་བཤད་པ་གྱིས་གསུངས་ནས།
དབུས་ཕྱོགས་གསང་ཕུ་ནེའུ་ཐོག་ཏུ་ཕེབས་ཏེ་ཕྱ་པ་ཆོས་ཀྱི་སེང་གེའི་མདུན་ལོ་བཅུ་
གཅིག་མ་ཟིན་ཙམ་དུ། ཕར་ཕྱིན་དང་ཚད་མ་སོགས་ཆོས་བཀའ་རྒྱ་ཆེར་གསན་
བཞེས་གནང༌། མདོ་སྔགས་རིག་གནས་དང་བཅས་པ་ལ་གཞན་དྲིང་མི་འཇོག་
པའི་སྤོབས་པ་ཐོབ། གསེར་གྱི་གན་ཇི་ར་དང་ཡུམ་རྒྱས་པ་སོགས་དངོས་པོ་རྒྱ་
ཆེར་ཕུལ། ཕྱ་པའི་སློབ་མའི་གྲས་སེང་ཆེན་བརྒྱད། སེང་འདྲ་བརྒྱད། ཇོ་སྲས་
བཞི་ཞེས་གྲགས་པའི་ནང་ནས་འཁོན་ཇོ་སྲས་རྩེ་མོ་ཞེས། སློབ་དཔོན་དང་མཆེད་
གྲོགས་ཀུན་གྱིས་མགྲིན་གཅིག་ཏུ་བཀུར་ཞིང་གཙིགས་ཆེ་བར་མཛད། དེ་ནས་
དགུང་ལོ་ཉེར་དྲུག་བཞེས་པ་མེ་ཕག་(སྤྱི་ལོ་༡༡༦༧)ལོར་ན་ལ་རྩེའི་གནས་པོ་ཆེའི་གཙུག་
455-

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
ལག་ཁང་དུ་ཆོས་ལ་འཇུག་པའི་སྒོ་ཞེས་བྱ་བའི་བསྟན་བཅོས་མཛད། དེའི་ནང་
དུ་བསྟན་པའི་རྩིས་ཀྱི་རྣམ་གཞག་ཀྱང་ཞལ་གསལ་མཛད། དགུང་ལོ་ཉེར་བརྒྱད་
བཞེས་པའི་ཚེ་གཟིམ་ཁང་རྙིང་མར་ལམ་འབྲས་དང༌། སློབ་ཚོགས་དུ་མ་ལ་ཟབ་
ཆོས་གང་ལ་གང་དགོས་ཀྱིས་བཞེད་པ་སྐོང་བར་གནང་། དེའི་དུས་སུ་ན་བཟའ་ཕུ་
དུང་ཅན་བཞེས་པ་ལ་ལུང་རིགས་འདི་པས་མཁས་ཤིང་རྩོད་པ་བཟང་བ་མེད་པར་
གྲགས་སོ། །མདོར་ན་མཁས་པའི་བྱ་བ་རྣམ་གསུམ་གྱིས་བསྟན་པ་དང༌། བོད་
ཀྱི་རིག་གནས་རྒྱ་ཆེར་སྤེལ་བའི་ཕྱག་ལེན་གནང་། གདན་ས་ལོ་གསུམ་མཛད།
དགུང་ལོ་ཞེ་གཅིག་ཕེབས་པ་རབ་བྱུང་གསུམ་པའི་ཆུ་སྟག་(སྤྱི་ལོ་༡༡༨༢)ལོ་ཟླ་བ་བཅུ་
གཅིག་པའི་ཚེས་བཅུ་གཅིག་ལ་གཟུགས་སྐུའི་བཀོད་པ་བསྡུས་སོ། །གདུང་ཐལ་
ལས་གྲུབ་པའི་མཆོད་རྟེན་སོགས་འགྲོ་བའི་དད་རྟེན་དུ་བཞུགས། ཞལ་སློབ་ཀྱི་
གཙོ་བོ་གཅུང་རྗེ་བཙུན་གྲགས་པ་རྒྱལ་མཚན་དང༌། རྨོག་སྟོན་སོགས་དུ་མ་སྤེལ།
ཁོང་གི་གསུང་རྩོམ་ཡང་། བསྟོད་པ། སྤྲིང་ཡིག །རྒྱུད་སྡེ་སྤྱིའི་རྣམ་གཞག་
སོགས་མདོ་སྔགས་ཀྱི་གཞུང་འགྲེལ་ཆོས་ཚན་སོ་གཉིས་དང༌། བརྡ་སྤྲོད་སྐོར་བྱིས་
པ་བདེ་འཇུག་སོགས་སྡེ་དགེའི་པར་མ་པོད་གསུམ་བཞུགས།
ས་སྐྱ་གྲགས་པ་རྒྱལ་མཚན་ནི་ཡབ་ས་ཆེན་ཀུན་དགའ་སྙིང་པོ་དང་། ཡུམ་
མ་གཅིག་འོད་སྒྲོན་གཉིས་ཀྱི་སྲས་སུ་རབ་བྱུང་གསུམ་པའི་མེ་ཡོས་(སྤྱི་ལོ་༡༡༤༧)ལོ་ཟླ་
བ་བཅུ་གཅིག་པའི་ཚེས་བཅོ་བརྒྱད་ལ་སྐུ་བལྟམས། དགུང་ལོ་བརྒྱད་ནས་བཅུ་
གཉིས་བར་ཡབ་ཀྱི་དྲུང་དུ་གསན་སྦྱོང་གནང་བ་དང་། དགུང་ལོ་བརྒྱད་ཀྱི་ཐོག་
བྱང་སེམས་ཟླ་བ་རྒྱལ་མཚན་མདུན་ནས་ཚངས་སྤྱོད་དགེ་བསྙེན་གྱི་སྡོམ་པ་བཞེས།
དགུང་ལོ་བཅུར་སོན་སྐབས་སྡོམ་པ་ཉི་ཤུ་པ་དང༌། སྒྲུབ་ཐབས་མཚོ་སྐྱེས་གསན་
ཆུད་མཛད། དགུང་ལོ་བཅུ་གཉིས་ཐོག་གདུལ་བྱ་གཞན་ལ་འཆད